KINNITATUD

Sotsiaalhoolekande Kutsenõukogu 25.03.2020 otsusega nr 16

# Eesti Sotsiaaltöö Assotsiatsiooni

# KUTSE ANDMISE KORD

# hooldustöötaja kutsetele

# ÜLDOSA

* 1. Kutse andmise kord (edaspidi kord) reguleerib järgmiste kutsete andmise korraldamist:

1. hooldustöötaja, tase 3;
2. hooldustöötaja, tase 4.
   1. Iga kutse kompetentsusnõuded on kehtestatud kutsestandardis. Kompetentsuse hindamise positiivse tulemusena väljastatakse kutsetunnistus.
   2. Kutse taotlemine ja tõendamine, sh taastõendamine, on taotlejale tasuline (vastavalt kutseseaduse § 17 lõikele 2), tasu suuruse kalkuleerib kutse andja ja kinnitab Sotsiaalhoolekande Kutsenõukogu (edaspidi kutsenõukogu).
   3. Korra ja selle muudatused kinnitab kutsenõukogu ning need jõustuvad kutsenõukogu koosolekule järgneval kutse andmise väljakuulutamisel (v.a kutsekomisjoni koosseisu muudatused, mis jõustuvad kutsenõukogu otsuse tegemise hetkest).

# KUTSE TAOTLEMISE JA TAASTÕENDAMISE EELTINGIMUSED JA ESITATAVAD DOKUMENDID

## Kutse **hooldustöötaja, tase 3** taotlemise eeltingimused:

**I variant** – taotlejal on töö käigus omandatud praktilised kutsealased oskused:

1. läbitud 3. taseme hooldustöötaja eriala kompetentsidele vastav täienduskoolitus vähemalt 3 EKAP mahus (78 tundi) viimase kümne aasta jooksul, sisaldades 16 tundi esmaabikoolitust või 6-tundi esmaabi täiendõpet kehtiva korra kohaselt;
2. taotlemisele vahetult eelnev erialane töökogemus.

**II variant –** taotlejal on õppetööga seotud praktika käigus omandatud praktilised kutsealased oskused:

1. läbitud 3. taseme hooldustöötaja eriala kompetentsidele vastav täienduskoolitus vähemalt 8 EKAP mahus (208 tundi) viimase kümne aasta jooksul, sisaldades 16 tundi esmaabikoolitust või 6-tundi esmaabi täiendõpet kehtiva korra kohaselt.

**III variant** – taotlejal on läbitud hooldustöötaja eriala 3. taseme kutseõppe õppekava:

1. kompetentside hindamine on läbi viidud õppetöö käigus;
2. taotleja on läbinud erialase tasemeõppe;
3. taotlejal on õigus kutset taotleda ühe aasta jooksul pärast kooli lõpetamist.

### Kutse **hooldustöötaja, tase 4** taotlemise eeltingimused on:

**I variant –** taotlejal on töö käigus omandatud praktilised kutsealased oskused:

1. läbitud 4. taseme hooldustöötaja eriala kohustuslikele kompetentsidele vastav täienduskoolitus vähemalt 5 EKAP mahus (130 tundi) viimase kümne aasta jooksul, sisaldades 16 tundi esmaabikoolitust või 6-tundi esmaabi täiendõpet kehtiva korra kohaselt.
2. taotlemisele vahetult eelnev erialane töökogemus.

**II variant** - taotlejal on läbitud 4. taseme hooldustöötaja eriala kutsehariduse või kutsekeskhariduse õppekava:

1. kompetentside hindamine on läbi viidud õppetöö käigus*;*
2. taotleja on läbinud erialase tasemeõppe;
3. taotlejal on õigus kutset taotleda ühe aasta jooksul pärast kooli lõpetamist.

## Kutse taotlemiseks esitatavad dokumendid:

**Töömaailma taotlejale:**

## vormikohane avaldus;

1. koopia isikut tõendavast dokumendist (pass või ID kaart);
2. vormikohane tööalase tegevuse kirjeldus (CV);
3. täienduskoolituse läbimist tõendavate dokumentide koopiad;
4. tööandjapoolne soovitus/iseloomustus või praktikajuhendajapoolne soovitus/iseloomustus;
5. eneseanalüüs praktilise töökogemuse kohta;
6. kutse taotlemise eest tasumist tõendava maksekviitungi koopia.

**Kutsehariduse või kutsekeskhariduse õppekava läbinud taotlejale:**

1. vormikohane avaldus;
2. koopia isikut tõendavast dokumendist (pass või ID kaart);
3. vormikohane tööalase tegevuse kirjeldus (CV);
4. kooli kinnitus erialase tasemeõppe läbimise kohta või hooldustöötaja kutsestandardile tugineva õppekava läbimist tõendava tunnistuse koopia.

## Kutse taastõendamise eeltingimused:

### Kutse hooldustöötaja, tase 3 taastõendamise eeltingimused on:

1. varasem kutsekvalifikatsioon;
2. viimase kümne aasta jooksul on läbitud hooldustöötaja eriala kompetentsidele vastavtäienduskoolitus vähemalt 3 EKAP (78 tundi) mahus, sisaldades 16 tundi esmaabikoolitust või 6-tundi esmaabi täiendõpet kehtiva korra kohaselt.

### Kutse hooldustöötaja, tase 4 taastõendamise eeltingimused on:

1. varasem kutsekvalifikatsioon;
2. viimase kümne aasta jooksul on läbitud hooldustöötaja eriala kompetentsidele vastavtäienduskoolitus vähemalt 5 EKAP (130 tundi) mahus, sisaldades 16 tundi esmaabikoolitust või 6-tundi esmaabi täiendõpet kehtiva korra kohaselt.

2.4 Kutse taastõendamiseks esitatavad dokumendid:

1. vormikohane avaldus;
2. koopia isikut tõendavast dokumendist (pass või ID kaart);
3. vormikohane tööalase tegevuse kirjeldus (CV);
4. tööandja soovitus/iseloomustus;
5. varasemat kutsekvalifikatsiooni tõendava dokumendi koopia;
6. täienduskoolitust tõendavad dokumendid;
7. kutse taotlemise eest tasumist tõendava maksekviitungi koopia.

Kutse taastõendamiseks peab kõik vajalikud dokumendid kutsekomisjonile esitama

hiljemalt aasta jooksul pärast kutsetunnistuse kehtivuse lõppemist.

## 2.5 Varasemate õpingute ja töökogemuse arvestamine

Kutsekomisjon võib kutse andmise eeltingimustele vastavuse arvestamisel ja kompetentside hindamisel rakendada varasemate õpingute ja töökogemuse arvestamise (VÕTA) põhimõtteid.

## 2.6 Taotlemise dokumente menetletakse haldusmenetluse seaduse sätetele vastavalt, arvestades korrast tulenevaid täpsustavaid tingimusi.

# TAOTLEJA KOMPETENTSUSE HINDAMINE

## Kompetentsuse hindamise meetodid:

Kutse hooldustöötaja, tase 3 ja hooldustöötaja, tase 4 töömaailma taotlejate hindamismeetodid:

* hindamise I etapp – eneseanalüüs; hindajad analüüsivad paberkandjal esitatud taotleja eneseanalüüsi, mis annab ülevaate taotleja erialastest kompetentsidest hooldustöötajana.
* hindamise II teine etapp – vestlus, mis toetab eneseanalüüsis käsitletud erialaste kompetentside tõendamist.

Kutse hooldustöötaja, tase 3 ja hooldustöötaja, tase 4 kutsehariduse või kutsekeskhariduse õppekava läbinud taotlejate hindamismeetodid:

* hindamise I etapp- hinnatakse kompetentside olemasolu õppetöö käigus
* hindamise II etapp- praktilise situatsioonülesande lahendamine kutseeksamil.

Hooldustöötaja, tase 3 ja hooldustöötaja, tase 4 kutsete taastõendamine toimub dokumentide alusel. Taastõendamisel vestlust läbi ei viida.

Hindamise korraldus ja tingimused on kirjeldatud hindamisstandardites kutse andja veebilehel www.eswa.ee.

## Kutseõppe lõpetamisel sooritatava kutseeksami vorm

## Hooldustöötaja, tase 3 ja hooldustöötaja, tase 4 kutseõppe tasemeõppe lõpetajate kutseeksami läbiviimise vorm on kombineeritud eksam.

## Hindamise korraldus ja tingimused on kirjeldatud hindamisstandardis, mis on leitav kutse andja veebilehel [www.eswa.ee](http://www.eswa.ee).

# KUTSE ANDMISE VÄLJAKUULUTAMINE

## Kutse andja kuulutab kutse andmise välja kaks korda aastas.

## Kutse andja loob oma kodulehele kataloogi „Kutse andmine“, kus avalikustab ajakohase teabe:

1. avalduste ja dokumentide vastuvõtu koha ja tähtajad ning esitamise viisid,
2. hindamiste toimumise ajad,
3. tasu suuruse kutse andmisega seotud kulude katteks,
4. muu kutse andmise korraldust ning tingimusi puudutav teave.

# KUTSE ANDMISE OTSUSTAMINE JA KUTSETUNNISTUSE VÄLJASTAMINE

## Kutsekomisjon teeb kutse andmise või mitteandmise otsuse hindamistulemuste põhjal iga taotleja kohta eraldi.

## Kutse andja teatab otsusest taotlejale. Kutse mitteandmise otsust põhjendatakse kirjalikult.

## Taotlejal on õigus esitada kaebus hindamisprotsessi kohta kutsekomisjonile.

## Taotlejal on õigus vaidlustada kutsekomisjoni otsus kutset taotlevale isikule kutse andmise või andmata jätmise kohta haldusmenetluse seaduses sätestatud tingimustel ja korras vaide esitamisega kutse andjale või kaebusega halduskohtusse halduskohtumenetluse seaduse alusel.

## Taotlejal on õigus kutsekomisjoni vaideotsus edasi kaevata halduskohtumenetluse seadustikus sätestatud tingimustel ja korras halduskohtusse.

## Kutse andja sisestab kutse taotleja ees- ja perekonnanime ning isikukoodi, selle puudumisel sünniaja, kutsetunnistuse väljaandja, antud kutse ja kutsetaseme ning kehtivusaja alguse ja lõpu kutseregistrisse 10 tööpäeva jooksul, arvates kutseregistrisse kande tegemise aluseks oleva otsuse tegemisest. Trükitud kutsetunnistused väljastab kutse andjale Kutsekoda.

## Paberkandjal kutsetunnistuse väljastab kutse saanud isikule tema taotlusel kutse andja. Kutse andja väljastab kutsetunnistuse 30 päeva jooksul pärast kutse andmise otsuse vastuvõtmist.

## Kutse andjal on kutsekomisjoni ettepanekul õigus tunnistada kutsetunnistus kehtetuks, kui:

1. kutsetunnistus on saadud pettuse teel;
2. kutsetunnistus on välja antud võltsitud või valeandmeid sisaldava dokumendi alusel;
3. kutset omava isiku tegevus ei vasta kutsestandardiga sätestatud normidele.

## Kutsetunnistuse kehtetuks tunnistamisel peab kutsekomisjon andma isikule võimaluse esitada kirjalikus, suulises või muus sobivas vormis asja kohta oma arvamuse ja vastuväited. Kutsekomisjon võib kutsetunnistuse kehtetuks tunnistamisel tugineda kolmandate isikute (nt aukohus) seisukohtadele.

## Kutsetunnistuse kehtetuks tunnistamisel kustutatakse see kutseregistrist ning kutse andja teatab otsusest asjaomasele isikule tähtkirjaga ja avaldab sellekohase kuulutuse Ametlikes Teadaannetes (<http://www.ametlikudteadaanded.ee/>).

## Kutsetunnistuse omanik võib taotleda kutsetunnistuse duplikaadi väljaandmist kutse andjalt.

# KUTSETUNNISTUSE KEHTIVUSAEG

## Kutsetunnistuse kehtivusaja alguse otsustab kutsekomisjon:

## Kutseõppe tasemeõppe lõpetajatele väljastatav kutse hooldustöötaja, tase 3 kutsetunnistus kehtib tähtajatult.

## Kutseõppe tasemeõppe lõpetajatele väljastatav kutse hooldustöötaja, tase 4 kutsetunnistus kehtib tähtajatult.

## Töömaailma taotlejatele väljastatav kutse hooldustöötaja, tase 3 kutsetunnistus kehtib 10 aastat.

## Töömaailma taotlejatele väljastatav kutse hooldustöötaja, tase 4 kutsetunnistus kehtib 10 aastat.

# KUTSEKOMISJON

## Kutse andja moodustab kutse andmise erapooletuse tagamiseks kutsekomisjoni. Kutsekomisjoni volitused kehtivad kutse andja kutse andmise õiguse kehtivuse lõppemiseni. Kutsekomisjon töötab välja kutsekomisjoni töökorra. Kutsekomisjon lähtub oma töös kutseseadusest, kutse andmise korrast ja kutsekomisjoni töökorrast, kutsestandardist jm. kutse andja kehtestatud juhenditest. Kutsekomisjoni tööd korraldab kutse andja.

## Kutsekomisjoni koosseis

Kutsekomisjoni koosseisu kuuluvad:

1. tööandjad:

Terje Kraanvelt - Eesti Sotsiaalasutuste Juhtide Nõukoda;

Jaanika Luus - Koduhoolduskeskus Certis

1. töötajad/spetsialistid:

Erika Pärnala - Eesti Õdede Liit, hooldustöötajate seltsing

Iris Meristo - Eesti Sotsiaaltöö Assotsiatsioon

1. koolitajad:

Merike Kravets - Tallinna Tervishoiu Kõrgkool

Kaie Piiskop - SA Innove

## Nõuded kutsekomisjoni liikmetele

## Kutsekomisjoni liige peab omama ülevaadet kutsesüsteemist.

## Kutsekomisjoni liige peab omama ülevaadet hooldustöötaja kutsealast, kutsesüsteemialast kompetentsust ja hindamisalast kompetentsust.

## Kutsekomisjoni liige peab tegutsema erapooletult.

# HINDAMISKOMISJON

## Kutsekomisjon moodustab kutse taotleja kompetentsuse hindamiseks hindamiskomisjon(id). Hindamiskomisjon koosneb vähemalt kolmest liikmest. Hindamiskomisjoni(de) liikmete kompetentsus peab kogumis vastama järgmistele nõuetele:

1. kutsealane kompetentsus,
2. kutsesüsteemialane kompetentsus,
3. hindamisalane kompetentsus,
4. sobivad isikuomadused ja hoiakud ning tegutsema erapooletult.

# KUTSE ANDMISE DOKUMENTEERIMINE JA DOKUMENTIDE SÄILITAMINE

Kutse andja dokumenteerib kutse andmisega seotud tegevuse Kutsekoja välja töötatud dokumendivormide järgi ja määratud ulatuses ning dokumente säilitatakse Kutsekoja kinnitatud dokumentide säilitamise korras sätestatud aja jooksul, kui õigusaktides ei ole tähtaegu sätestatud.